এমেরিক লাপোর্ত
এমেরিক জঁ লুইস জেরার্দ আলফোঁসে লাপোর্ত (ফরাসি: Aymeric Laporte; জন্ম: ২২ মে ১৯৯৪) হলেন একজন ফরাসি-স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১১ সালে, লাপোর্ত ফ্রান্স অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে খেলার জন্য ডাক পেয়েছেন। দলগতভাবে, লাপোর্ত এপর্যন্ত ৯টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ৮টি ম্যানচেস্টার সিটির হয়ে জয়লাভ করেছেন।